EA บวก 1.63 % หลังย้ายเข้า SET วันแรก-ชี้นักลงทุนใน-ตปท.เข้าลงทุนมากขึ้น
EA บวก 1.63 % หลังย้ายเข้า SET วันแรก-ชี้นักลงทุนใน-ตปท.เข้าลงทุนมากขึ้น
6 ม.ค. 2560

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน)หรือ EA ณ เวลา 11.04 น. อยู่ที่ระดับ 31.25 บาท บวก 0.50 บาท หรือ 1.63% ด้วยมูลค่าซื้อขาย 96.12 ล้านบาท

บล.ดีบีเอส วิคเคอร์ส (ประเทศไทย) ระบุในบทวิเคราะห์ฯว่า  วันนี้ (6 ม.ค.60) หุ้น EA ย้ายเข้าซื้อขายใน SET กลุ่มพลังงาน ซึ่งจะทำให้นักลงทุนสถาบันทั้งในประเทศและต่างประเทศมีโอกาสเข้ามาลงทุนได้มากขึ้น
ขณะที่ผู้บริหารของบริษัท ระบุว่าแนวโน้มผลประกอบการยังเติบโตได้จากโรงไฟฟ้าพลังงานลมจำนวน 126 เมกะวัตต์ (MW) ที่อยู่ระหว่างก่อสร้างใกล้เสร็จแล้ว และเตรียมเข้าสู่ขั้นตอนการจ่ายไฟฟ้าเชิงพาณิชย์ (COD) ต่อไป
อนึ่ง สำหรับการคำนวณ Ceiling &amp; Floor ของหลักทรัพย์ EA ให้ใช้ราคาซื้อขายครั้งสุดท้ายของหลักทรัพย์ดังกล่าวในตลาดหลักทรัพย์ เอ็ม เอ ไอ (mai) เป็นฐานในการคำนวณ Ceiling &amp; Floor ตามปกติ